**SPRÁVA**

**O ČINNOSTI AKADEMICKÉHO SENÁTU**

**FAKULTY HUMANITNÝCH A PRÍRODNÝCH VIED**

**PREŠOVSKEJ UNIVERZITY V PREŠOVE**

**ZA OBDOBIE OD 1. JÚLA 2013 DO 30. JÚNA 2014**

V súlade so znením Zákona č. 131/2002 Z. z. o vysokých školách, § 27, článok 1, písmeno j) predkladám Akademickej obci Fakulty humanitných a prírodných vied PU v Prešove Správu o činnosti Akademického senátu FHPV PU za obdobie od 1. 7. 2013 do 30. 6. 2014.

1. **Ustanovenie Akademického senátu Fakulty humanitných a prírodných vied PU v Prešove**

Akademický senát FHPV PU v Prešove bol v súlade s platnými legislatívnymi predpismi ustanovený predsedom Volebnej a mandátovej komisie pre voľby do AS FHPV PU Mgr. Jánom Brajerčíkom, Ph.D. na jeho prvom zasadnutí, ktoré sa konalo 16. 5. 2011. Členmi AS FHPV PU sa stali kandidáti, ktorí vo voľbách, konaných dňa 5. 5. 2011 získali najvyšší počet platných lístkov v jednotlivých volebných okrskoch. Funkčné obdobie AS FHPV PU bolo upravené schválením Dodatku č. 1 k Zásadám volieb do Akademického senátu Fakulty humanitných a prírodných vied Prešovskej univerzity na zasadnutí AS FHPV PU dňa 3. 10. 2011, pričom trvá do 28. 2. 2015. Akademický senát FHPV PU si na svojom prvom zasadnutí tajným hlasovaním zvolil predsedu a podpredsedov AS FHPV PU za zamestnaneckú a študentskú časť.

**II.** **Zloženie** **Akademického senátu Fakulty humanitných a prírodných vied PU v Prešove**

 Akademický senát FHPV má 15 členov, z toho 10 členov zastupuje zamestnaneckú časť akademickej obce FHPV PU v Prešove a 5 členov zastupuje študentov 1., 2. a 3. stupňa v dennej a externej forme štúdia na FHPV. Členstvo v AS FHPV PU za hodnotené obdobie zaniklo štyrom členom za študentskú časť a to z dôvodu ukončenia 3. stupňa štúdia na FHPV PU (Mgr. Lucia Zajacová, Mgr. Miloslav Michalko) a 2. stupňa štúdia (Bc. Jana Meričková, Bc. Mariana Olejníková). V doplňujúcich voľbách, konaných 19. 11. 2013 bola na uvoľnené miesto po Mgr. Lucii Zajacovej zvolená Mgr. Bibiána Miščíková a v doplňujúcich voľbách, konaných 25. 3. 2014 bola na uvoľnené miesto po Mgr. Miloslavovi Michalkovi zvolená Mgr. Katarína Kicová. Doplňujúce voľby na uvoľnené miesta po Bc. Jane Meričkovej a Bc. Marianne Olejníkovej budú v súlade s uznesením č. 58, prijatým na riadnom zasadnutí AS FHPV dňa 11. 6. 2014 realizované volebnou a mandátovou komisiou po otvorení zimného semestra akademického roka 2014/2015. Po konaní doplňujúcich volieb do študentskej časti bude zvolený podpredseda AS FHPV PU za študentskú časť AS a tiež skompletizované zloženie legislatívnej, sociálnej a študijnej komisie AS FHPV PU.

 **Zloženie AS FHPV PU v Prešove ku dňu 30. 6. 2014 bolo nasledovné:**

 **Predseda:** prof. RNDr. Robert Ištok, PhD.

 **Podpredsedovia:** Dr. h. c., doc. PaedDr. Vladimír Šebeň, PhD.

 (podpredseda za študentskú časť AS FHPV bude zvolený po realizácii

 doplňujúcich volieb po otvorení zimného semestra akademického roka

 2014/2015)

 **Členovia:**

 **zamestnanecká časť:**

doc. RNDr. Iveta Boroňová, PhD.

PhDr. Branislav Frk, PhD.

doc. Mgr. Martin Hromada, PhD.

doc. RNDr. Radoslav Klamár, PhD.

doc. PhDr. Ľuba Končeková, PhD.

Mgr. Mária Majherová, PhD.

doc. PaedDr. Lenka Pasternáková, PhD.

doc. RNDr. Andrej Pavúk, PhD.

 **študentská časť:**

Mgr. Katarína Kicová

Nikola Kušniráková

 Mgr. Bibiána Miščíková

 **Organizačná štruktúra AS FHPV PU:**

 ***Koordinačná rada Akademického senátu FHPV PU:***

 prof. RNDr. Robert Ištok, PhD. (predseda)

 Dr. h. c., doc. PaedDr. Vladimír Šebeň, PhD.

 Mgr. Katarína Kicová

 ***Ekonomická komisia Akademického senátu FHPV PU:***

Dr. h. c. doc. PaedDr. Vladimír Šebeň, PhD. (predseda)

 Mgr. Katarína Kicová

 doc. RNDr. Radoslav Klamár, PhD.

 PhDr. Marek Lukáč, PhD.

 ***Legislatívna komisia Akademického senátu FHPV PU:***

PhDr. Branislav Frk, PhD. (predseda)

 Mgr. Mária Majherová, PhD.

 ***Sociálna komisia Akademického senátu FHPV PU:***

doc. RNDr. Iveta Boroňová, PhD. (predsedníčka)

 doc. RNDr. Andrej Pavúk, PhD.

 RNDr. Mária Csatáryová, PhD.

 ***Študijná komisia Akademického senátu FHPV PU:***

doc. PhDr. Ľuba Končeková, PhD.(predsedníčka)

 PaedDr. Alena Madziková, PhD.

 Mgr. Mária Majherová, PhD.

 Mgr. Martin Angelovič

 **Zástupca AS FHPV PU v Rade vysokých škôl SR:**

 Dr. h. c. doc. PaedDr. Vladimír Šebeň, PhD.

 **Zástupca AS FHPV PU v Študentskej rade vysokých škôl SR:**

 Matej Hruška

1. **Aktivity Akademického senátu Fakulty humanitných a prírodných vied PU v Prešove**

V období od 1. júla 2013 do 30. júna 2014 prebehli tri riadne zasadnutia AS FHPV PU, jedno hlasovanie bolo korešpondenčné. O priebehu zasadnutí informujú zápisnice zverejňované na webovej stránke Prešovskej univerzity.

V rámci svojich legislatívnych povinností AS FHPV PU sa v uplynulom období zaoberal najmä:

- schválením návrhu rozpočtu FHPV PU na rok 2014,

* schválením správ o činnosti a hospodárení FHPV PU za rok 2013,
* schválením doplnenia návrhu študijných programov, ktoré má uskutočňovať FHPV PU a akademickom roku 2013/2014,
* schválením dokumentu Možnosti štúdia na Fakulte humanitných a prírodných vied PU v Prešove v akademickom roku 2014/2015,
* prerokovaním návrhu študijných programov, uskutočňovaných na FHPV PU, predložených do komplexnej akreditácieschválením návrhu zmeny Organizačného poriadku FHPV PU,
* návrhmi na vyradenie majetku FHPV PU,
* vyhlásením doplňujúcich volieb do AS FHPV PU,
* harmonogramom zasadnutí AS FHPV PU v akademickom roku 2013/2014.

**IV. Zhodnotenie práce Akademického senátu Fakulty humanitných a prírodných vied PU v Prešove**

Z doterajšieho priebehu činnosti AS FHPV PU v Prešove vyplýva, že členovia senátu pristupujú k svojim povinnostiam zodpovedne a to ako z hľadiska legislatívnej aktivity a štúdia materiálov k rokovaniam, tak aj účasti na jeho zasadnutiach. Vystúpenia členov AS FHPV PU boli vecné a konštruktívne, čo sa prejavilo na prijatých uzneseniach. Spolupráca s vedením fakulty bola na dobrej úrovni, na zasadnutí AS FHPV PU sa pri prerokovaní príslušných dokumentov zúčastňovala dekanka, prodekani, ako aj tajomníčka fakulty. S členmi vedenia fakulty boli prerokované všetky schvaľované dokumenty, predkladané dekankou FHPV PU. Predseda AS FHPV PU je prizývaný na zasadnutia vedenia fakulty, ako aj na zasadnutia kolégia dekanky.

**V Prešove, 1. júla 2014.**

 **prof. RNDr. Robert Ištok, PhD.**

 **predseda AS FHPV PU v Prešove**